Diari Oficial de la Generalitat Valenciana


Sumari del DOGV 5624, del 23-10-2007 (2007/12120)

DECRET 198/2007, de 19 d'octubre, del Consell, pel qual crea un col·legi públic d'Educació Infantil i Primària a Albal, per desglossament del Col·legi Públic d'Educació Infantil i Primària Juan Esteve Muñoz, de la mateixa localitat.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5624

Data del DOGV
:   23-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/12349


Data del document
:   19-10-2007

Organisme emissor
:   Conselleria d'Educació

Tipus de document
:   Decret

Correcció d'errades

 Descriptors 

:   * Albal
    * ensenyament públic
    * educació preescolar
    * centre d'ensenyament
    * ensenyament primari

DECRET 198/2007, de 19 d'octubre, del Consell, pel qual crea un col·legi públic d'Educació Infantil i Primària a Albal, per desglossament del Col·legi Públic d'Educació Infantil i Primària Juan Esteve Muñoz, de la mateixa localitat. [2007/12233]  
L'evolució demogràfica d'Albal ha incrementat la demanda de places escolars d'Educació Infantil i Primària, per la qual cosa la Direcció Territorial d'Educació de València i la Direcció General d'Ordenació i Centres Docents han emés informe-proposta perquè es cree un nou centre docent, per desglossament del Col·legi Públic d'Educació Infantil i Primària Juan Esteve Muñoz.   
L'Ajuntament d'Albal, segons acord adoptat en sessió plenària de 3 de novembre de 2006, ha posat a disposició de la conselleria d'Educació una parcel·la de 8.567,66 metres quadrats en la unitat d'execució La Balaguera per a la construcció d'un nou edifici escolar per al centre. Estes actuacions es duen a terme en el marc de col·laboració establit en la disposició addicional quinzena 4) de la Llei Orgànica 2/2006, de 3 de maig, d'Educació, i el Reial Decret 2274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria en la Comunitat Valenciana.  
Per a albergar l'esmentat centre docent, la societat mercantil Construccions i Infraestructures Educatives de la Generalitat Valenciana, SA (CIEGSA), ha gestionat la construcció d'un nou edifici escolar d'acord amb les exigències establides en el Reial Decret 1537/2003, de 5 de desembre, pel qual s'establixen els requisits mínims dels centres que impartisquen ensenyances escolars de règim general, i en l'Orde de 15 de maig de 1992, de la conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de titularitat de la Generalitat.  
En aplicació del que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, a proposta del conseller d'Educació i amb la deliberació prèvia del Consell, en la reunió del dia 19 d'octubre de 2007,  
DECRETE  
Article 1  
Es crea, per desglossament del Col·legi Públic d'Educació Infantil i Primària Juan Esteve Muñoz, codi 54866597, el centre docent següent:  
Província: València.  
Municipi: Albal.  
Codi: 60186962.  
Denominació: Col·legi Públic d'Educació Infantil i Primària número 4.  
Domicili provisional: c/ Sant Roc, s/n.  
Domicili definitiu: c/ A, s/n.  
Titular: Generalitat.  
Composició: 9 unitats d'Educació Infantil i 12 d'Educació Primària.  
Capacitat: 225 places escolars d'Educació Infantil i 300 d'Educació Primària.  
Article 2  
1. El nou centre escolar iniciarà les seues activitats en el curs escolar 2007/08. En el dit curs escolar oferirà 3 unitats d'Educació Infantil i 5 d'Educació Primària.  
2. Este centre impartirà els programes d'educació bilingüe Programa d'Incorporació Progressiva (PIP) i Programa d'Ensenyament en Valencià (PEV).  
3. El centre disposarà dels llocs de treball de mestre de les especialitats següents:  
- 4 d'Educació Infantil.  
- 5 d'Educació Primària.  
- 1 d'Educació Primària, Idioma Estranger, Anglés.  
- 1 d'Educació Primària, Educació Física.  
- 1 d'Educació Primària, Música.  
Article 3  
1. El Col·legi Públic d'Educació Infantil i Primària Juan Esteve Muñoz quedarà configurat amb 6 unitats d'Educació Infantil i 12 d'Educació Primària, amb una capacitat de 150 places escolars d'Educació Infantil i 300 d'Educació Primària.   
2. En el curs escolar 2007/08 el centre disposarà dels llocs de treball de mestre de les especialitats següents:  
- 8 d'Educació Infantil.  
- 12 d'Educació Primària.  
- 1 d'Educació Primària, Idioma Estranger, Anglés.  
- 1 d'Educació Primària, Idioma Estranger, Francés.  
- 2 d'Educació Primària, Educació Física.  
- 1 d'Educació Primària, Música.  
- 1 d'Educació Especial, Pedagogia Terapèutica.  
- 1 d'Educació Especial Audició i Llenguatge.  
DISPOSICIONS ADDICIONALS  
Primera  
El que establix el present decret s'inscriurà en el Registre de Centres Docents de la Comunitat Valenciana.  
Segona  
El personal docent amb destinació definitiva en el Col·legi Públic d'Educació Infantil i Primària Juan Esteve Muñoz, que s'adscriga al centre que es crea per mitjà d'este decret, mantindrà l'antiguitat que posseïa en el seu centre d'origen, en aplicació del que establix la disposició addicional sèptima, 3) del Reial Decret 2112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents.  
Tercera  
La Direcció Territorial d'Educació de València nomenarà l'equip directiu del centre, de conformitat amb el que establix la Llei Orgànica 2/2006, de 3 de maig, d'Educació, i l'article 17.3 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell.  
DISPOSICIONS FINALS  
Primera  
Es faculta el conseller d'Educació perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és el cas, la configuració del centre.  
Segona  
Este decret es publicarà en el Diari Oficial de la Comunitat Valenciana i els seus efectes s'entenen referits a l'inici del curs escolar 2007/08, excepte allò que es referix al nomenament de l'equip directiu, supòsit en què els seus efectes s'estenen referits a l'1 de juliol de 2007.  
València, 19 d'octubre de 2007  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN